Document ID: 31998R0738

31998R0738
L 102/21
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 738/98 НА КОМИСИЯТА
от 1 април 1998 година
относно временна дерогация от Регламент (ЕО) № 1445/95 относно правила за прилагане на режима на вносни и износни лицензии в сектора на говеждото и телешкото месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен с Регламент (ЕО) № 2634/97 (2), и по-специално членове 9 и 13 от него,
като има предвид, че член 10, параграф 1 от Регламент (ЕО) № 1445/95 на Комисията от 26 юни 1995 г. относно правила за прилагане на режима на вносни и износни лицензии в сектора на говеждото и телешкото месо и за отмяна на Регламент (EИО) № 2377/80 (3), последно изменен с Регламент (ЕО) № 260/98 (4), предвижда износните лицензии да бъдат издавани на петия работен ден след деня на подаване на заявлението за това, при положение че не се вземат никакви специални мерки през този период от страна на Комисията;
като има предвид, че поради броя на неработните дни през 1998 г. и нередовното публикуване на Официален вестник през тези дни, се оказва, че петдневният период за размисъл е прекалено кратък, за да осигури добро управление на пазара, и че е необходимо той временно да се удължи на седем дни;
като има предвид, че мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Незавиеимо от разпоредбите на член 10, параграф 1 от Регламент (ЕО) № 1445/95 заявленията за издаване на лицензии, подадени през периода от:
-
6 до 8 април 1998 г.,
-
27 до 29 април 1998 г.,
-
18 до 20 май 1998 г.,
-
21 до 30 декември 1998 г.,
се издават на седмия работен ден след деня на подаване на заявлението, при условие че през този период от страна на Комисията не бъде взета нито една от специалните мерки, посочени в член 10, параграф 2 от горепосочения регламент.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 април 1998 година.

Labels: 3
17